Bring Me to Life

„Bring Me to Life“ je skladba americkej rockovej skupiny Evanescence. Napísali ju Amy Lee, Ben Moody a David Hodges a produkoval ju Dave Fortman. Skladba obsahuje vokály speváka Paula McCoya zo skupiny 12 Stones. Wind-up vydalo „Bring Me to Life“ v roku 2003 ako hlavný singel z debutového albumu Fallen. Skladba sa zaraďuje do žánrov od alternatívneho rocku až po rap rock a gotický metal okrem iných.

Po zahrnutí skladby „Bring Me to Life“ do soundtracku filmu Daredevil, dosiahla komerčný úspech a úspech u kritikov a dosiahla 1. miesta v rebríčkoch v Austrálii, Spojenom kráľovstve a Taliansku. Takisto sa dostala do prvej desiatky vo viac ako 15 krajinách, vrátane USA, Argentíny, Nemecka a Nového Zélandu. Skladba bola certifikovaná platinovou platňou prostredníctvom Recording Industry Association of America (RIAA) a dvakrát platinovou platňou prostredníctvom Australian Recording Industry Association (ARIA).

Skupina Evanescence počas 46. ročníka udeľovania cien Grammy vyhrala v kategórii Najlepší hardrockový výkon a bola nominovaná na Najlepšiu rockovú pieseň.

Nahrávanie a skladanie
Skladbu „Bring Me to Life“ napísali Amy Lee, Ben Moody a David Hodges pre prvý album skupiny Evanescence, Fallen. Nahrávanie skladby pre album Fallen začalo v Ocean Studios v Burbanku v Kalifornii, kde bola nahraná väčšina zo skladby pred celou výrobou albumu. Skladba bola mixovaná Jayom Baumgardnerom v jeho štúdiu, NRG Recording Studios v Severnom Hollywoode na mixážnom pulte SSL 9000 J. 22-dielna strunová sekcia bola nahraná v Seattli Markom Currym. Mixovaná bola v štúdiách Newman Scoring Stage a Bolero Studios, oba v Los Angeles. Orchestrálne časti boli usporiadané Davidom Hodgesom a Davidom Campbellom.

Podľa publikácie od Alfred Music Publishing na webstránke Musicnotes.com, „Bring Me to Life“ je rocková alternatívna metalová, hard rocková, chamber popová a gotická metalová skladba vsadená do celého taktu a hraná v miernom tempe 95 úderov za minútu. Je napísaná v tónine E-mol a hlasový rozsah Amy Lee v skladbe je od noty A3 po D5. Paul McCoy v skladbe spieva linku „Wake me up/ I can’t wake up/ Save me!“ v repovom štýle.

Reportér Kirk Miller z časopisu Rolling Stone napísal, že: „...vďaka digitálnym bicím, čistým metalovým gitarovým riffom, roztrúseným klavírnym linkám a až príliš známej zmesi rapu a spevu, je podobná tvorbe skupiny Linkin Park“.

Zostava a personál
Zostava pochádza z poznámok albumu Fallen.
Amy Lee – texty, klavír, klávesy, vokály
Ben Moody – texty, produkcia, gitary, perkusie
David Hodges – textár, klavír, klávesy, strunové nástroje
Josh Freese – bicie
Dave Fortman – produkcia
Francesco DiCosmo – basová gitara
David Campbell – ďalšie strunové vybavenia
Graeme Revell – strunové vybavenia, orchestrová linka

Zoznam skladieb

Medzinárodný CD Singel (7. apríl 2003)
„Bring Me to Life“ – 3:56
„Bring Me to Life“ (Bliss Mix) – 3:59

Medzinárodné CD Maxi (14. apríl 2003)
„Bring Me to Life“ – 3:56
„Bring Me to Life“ (Bliss Mix)	 – 3:59
„Farther Away“	 – 3:58
Extra: „Bring Me to Life“ (Music video) – 4:14

Austrálsky CD Singel
„Bring Me to Life“ (Album version) – 3:56
„Bring Me to Life“ (Bliss Mix) – 3:59
„Farther Away“ (Album version) – 3:58
„Missing“ (Album version) – 4:15

Nasledujúci singel (24. jún 2003)
„Bring Me to Life“ (Album version) – 3:56
„Bring Me to Life“ (Bliss Mix) – 3:59
„Farther Away“ (Album version) – 3:58
„Bring Me to Life“ (Music video) – 4:14

Medzinárodné DVD (2. jún 2003)
„Bring Me to Life“ (Video)
„Bring Me to Life“ (Album version)
„Bring Me to Life“ (Live acoustic version)
„My Immortal“ (Live acoustic version)
„Interview footage“

Rebríčky a certifikácie

Pozície v rebríčkoch

Koncoročné pozície v rebríčkoch

Certifikácie

Referencie

Externé odkazy
 Oficiálna webstránka

Zdroj

Single z 2003
Single skupiny Evanescence
Piesne z 2003
Piesne skupiny Evanescence